CELEX: 62020TN0144
Language: fi
Date: 2020-03-05 00:00:00
Title: Asia T-144/20: Kanne 5.3.2020 – Guangxi Xin Fu Yuan v. komissio

11.5.2020   
            
            
               FI
            
            
               Euroopan unionin virallinen lehti
            
            
               C 161/53
            
         
      Kanne 5.3.2020 – Guangxi Xin Fu Yuan v. komissio
      (Asia T-144/20)
      (2020/C 161/66)
      Oikeudenkäyntikieli: englanti
      
         Asianosaiset
      
      
         Kantaja: Guangxi Xin Fu Yuan Co. Ltd (Bobai, Kiina) (edustajat: asianajajat J. Cornelis ja T. Zuber)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan lopullisen polkumyyntitullin käyttöön ottamisesta Kiinan kansantasavallasta peräisin olevien keraamisten pöytä- ja keittiöesineiden tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen annetun täytäntöönpanoasetuksen (EU) 2019/1198 muuttamisesta 28.11.2019 annetun komission täytäntöönpanoasetuksen (EU) 2019/2131
               
            
                  —
               
               
                  velvoittamaan Euroopan komission korvaamaan kantajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, jossa väitetään, että komissio on rikkonut polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8.6.2016 annetun Euroopan parlamentin ja neuvoston asetuksen (EU) 2016/1036 (perusasetus) 13 artiklan 3 kohtaa, luettuna yhdessä 5 artiklan 10 kohdan ja 5 artiklan 11 kohdan kanssa, verrattuna Maailman kauppajärjestön (WTO) polkumyynnin vastaisen sopimuksen 6.1, 6.2 ja 12.1 artiklaan, sekä loukannut syrjintäkiellon periaatetta ja luottamuksensuojan periaatetta, koska se ei sisällyttänyt kantajaa toimenpiteiden kiertämistä koskevan tutkimuksen aloittamista koskevassa asetuksessa olevaan tyhjentävään luetteloon tutkimuksen kohteena olevista viejistä mutta laajensi myöhemmin tutkimuksen koskemaan myös kantajaa.
               
            
                  2)
               
               
                  Toinen kanneperuste, jossa väitetään, että komissiolla ei ole ollut laillista perustetta sisällyttää kantajaa riidanalaiseen asetukseen, koska perusasetuksen 13 artiklan 3 kohdassa ei säädetä kiertämisen vastaisten toimenpiteiden toteuttamisesta pelkän riskin perusteella ja siinä edellytetään myös kaikkien toimenpiteen kohteena olevien tuontien kirjaamista sitä ennen. Sen lisäksi komission esittämä päätelmä on loogisesti virheellinen ja perustelematon ja siinä jätetään huomiotta keskeistä näyttöä, joten päätelmä merkitsee ilmeistä arviointivirhettä.
               
            
                  3)
               
               
                  Kolmas kanneperuste, jossa väitetään, että komissio on loukannut kantajan puolustautumisoikeuksia ja syrjintäkiellon periaatetta, koska se on perustanut lopullisen päätöksensä kahteen tosiseikastoa koskevaan uuteen seikkaan, joista kantajalla ei ole ollut tilaisuutta lausua mielipidettään tarkastelututkimuksen aikana.